Evenimente

„Armonia Operelor”… 10 ani de activitate Carmen Florian

Expoziția de pictură „Armonia Operelor”, panotată pe simezele Sălii de Expoziții „Constantin Brâncuși„ de la Palatul Parlamentului, și-a primit vizitatorii și admiratorii, iubitori de artă, în data de 6 februarie 2024. Peste o sută de lucrări reprezentative pentru cei 47 de artiști invitați, alături de câteva din lucrările mele personale, au încântat privirile invitaților, cu diferite tehnici și stiluri de lucru, de la pictură clasică la pictură decorativă, abstractă, grafică, rășină epoxidică pouring, acuarelă și sculptură. Un tot unitar, într-o armonie cromatică vibrantă, cu energie pozitivă, ce întâmpină vizitatorii chiar de la intrare.

Un eveniment aniversar, la 10 ani de Carmen Florian, 10 ani de culoare, 10 ani de experiențe în lumea artiștilor plastici…totul într-o poveste scrisă pe portative muzicale înălțătoare și portative poetice, alături de invitați de onoare și artiști talentați, care au oferit un spectacol grandios. O seară de poveste, în care a fost alături de noi maestrul Valentin Tănase, tenorul Alin Stoica, soprana Mădălina Stephanie Radu, soprana Anfisa Fugaru, pianistul Cosmin Pătrana, bas Ștefan Cîrstea, actrița Doina Ghițescu și scriitorii Daniela Toma, Ion Calotă, Mihail Coandă, Georgiana Ștefănescu și Maria Petrescu. Fundația Literar – Istorică Stoika, reprezentată de Președinte Florian Laurențiu Stoica și secretar literar Doina Bârcă, Asociația Mihai Eminescu Luceafărul, Manuel Caffe, Domeniul Bogdan, Editura ART Creativ și Cofetaria Caramello au fost partenerii evenimentului. Expoziția rămâne deschisă iubitorilor de artă până pe 29 februarie 2024.

Carmen Florian – artist plastic

Fundația Literar – Istorică Stoika – la ceas de sărbătoare

Fundația literar-istorică “Stoika”, partener de evenimente al Asociației Mihai Eminescu Luceafărul și Clubul Seniorilor – Covasna D.G.A.S.P.C. Sector 4 a participat cu o delegație de membri, artișți, istorici și scriitori, împreună cu Președintele Florian Laurențiu Stoica la Spectacolul ”Zvon de primăvară. Tradiții și obiceiuri de Dragobete în cultura populară”, organizat pentru comunitatea de seniori din Sectorul 4 și moderat de Mioara Voicu, coordonator programe artistice Asociația Mihai Eminescu Luceafărul. Un eveniment care a împletit armonios momente de muzică și poezie susținute de artiști voluntari din România și Spania, cu momente de prezentare a datinilor, tradițiilor și obiceiurilor din cultura populară românească.

Actrița Doina Ghițescu cu momente de primăvară inedite, dansatorii și grupurile vocale au adus farmec și iubire momentelor petrecute împreună. Poezii a oferit și Doina Bârcă. Considerat ca fiind patronul dragostei, al bunei dispoziții, deschizător al primăverii și fiu al Babei Dochia, Dragobetele ne-a întâmpinat pe toți cei prezenți, invitați și public, cu flori și voie bună. Invitații prezenți din partea Fundației literar-istorice “Stoika” au vorbit despre sărbătoarea renașterii naturii, despre simbolistica bogată și interesantă a Dragobetelui, obiceiuri și tradiții care ne ajută să îndepărtăm furia Dragobetelui și despre culesul florilor, în buchete, cu cele dintâi flori ale primăverii.

Evenimentul s-a terminat în notă de sărbătoare, cu celebra strigătură “Dragobetele săruta fetele!”. Mioara Voicu – coordonator programe artistice Asociația Mihai Eminescu Luceafărul

Ziua Naţională A Lecturii la Școala Gimnazială Ferdinand I

15 februarie 2024 a fost zi de sărbătoare pentru Asociația Mihai Eminescu Luceafărul și Fundația literar-istorică “Stoika” care au organizat Ziua Națională a lecturii. Cele două organizații au răspuns invitației cadrelor didactice și elevilor Școlii Gimnaziale Ferdinand I de a promova lectura, de a vorbi despre importanța lecturii și rolul ei în conturarea personalității. Cum devine cineva scriitor (povești de viață reale), descoperirea cărților, experiențe și provocări la fiecare lectură.

Întâlnirea cu câteva sute de elevi, din ciclul primar și gimnazial, a fost una plină de provocări pentru scriitorii Maria Petrescu, Maria Niculescu, Ion Forcos, Marilena Dumitrescu – Enescu și Grigore Curcanu care au răspuns la întrebările acestora, șiau prezentat activitatea literară și au lecturat din propriile scrieri. Am călătorit împreună cu elevii școlii pe tărâmuri de poveste, braț la braț cu personajele preferate din cărțile citite. Costumați și cu cartea sub braț au defilat prin fața noastră și au intrat în pielea personajelor descriind calitățile lor, apreciind virtuțile prin care se remarcă, dar și prin ceea ce se aseamănă cu copiii noștri; știință, sentiment, iubire, cunoaștere, curiozitate, imaginație, creativitate, iubire, au fost câteva din definițiile elevilor despre lectură.

”Respectul, grija, atenția și responsabilitatea cu care tratăm cărțile si lectura ne definesc pe noi ca oameni de valoare”, a declarat doamna Director Costinean Liliana. Ziua Națională a Lecturii a oferit Asociației Mihai Eminescu Luceafărul și Fundației literar-istorice “Stoika” un prilej bun să reamintim importanța cărților în viața noastră și să inițiem împreună obiceiuri de lectură, atât de necesare copiilor noștri. Să nu uităm că fiecare zi este potrivită pentru a descoperi o carte, iar fiecare dintre noi avem nevoie de lectură și de informații pentru a ne dezvolta. Fundația Literar-Istorică Stoika a donat bibliotecii școlii 50 de exemplare ale Revistei “Independența Română, Independența prin Cultură”, iar scriitorii prezenți au donat fiecare cărți personale.

Maria Petrescu

Bucuria revederii

La data de 13 februarie 2023, la sala de festivități a Carp 1 Seniorii, din București, strada Doctor Felix, numărul 10A, a avut loc un eveniment cultural de suflet prilejuit de lansarea noului volum de umor, satiră și atitudine Catrene cu adresa (II), al prietenului nostru Niculae L. Stănescu. Au fost prezente mai multe personalități ale culturii române care au elogiat talentul autorului și catrenele sale spirituale de mare profunzime.

Din partea Fundației literar-istorice Stoika și a revistei Independența Română – Independența prin Cultură a luat cuvântul doamna Doina Bârcă, iar actri- ța Doina Ghițescu a recitat câteva versuri umoristice din creația autorului. A fost o revedere plină de bucurie pentru gazde, invitați și pentru protagonistul evenimentului Niculae L. Stănescu.

Horațiu Măndășescu

Contents